CELEX: 32015D0902
Language: ro
Date: 2015-06-10 00:00:00
Title: Decizia de punere în aplicare (UE) 2015/902 a Comisiei din 10 iunie 2015 privind o măsură luată de Letonia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unei mașini de tuns iarba fabricate de GGP Italy SpA [notificată cu numărul C(2015) 3799] (Text cu relevanță pentru SEE)

12.6.2015   
            
            
               RO
            
            
               Jurnalul Oficial al Uniunii Europene
            
            
               L 147/22
            
         DECIZIA DE PUNERE ÎN APLICARE (UE) 2015/902 A COMISIEI
   din 10 iunie 2015
   privind o măsură luată de Letonia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unei mașini de tuns iarba fabricate de GGP Italy SpA
   
      
         [notificată cu numărul C(2015) 3799]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               Letonia a informat Comisia cu privire la o măsură de interzicere a introducerii pe piață a mașinii de tuns iarba Stiga Collector 35 EL (C350, 297352654/S13), fabricată de GGP Italy SpA.
            
         
               (2)
            
            
               Mașina de tuns iarba purta marca CE, în conformitate cu Directiva 2006/42/CE.
            
         
               (3)
            
            
               Motivul luării măsurii a fost neconformitatea mașinii de tuns iarba cu cerințele esențiale de sănătate și siguranță prevăzute în anexa I la Directiva 2006/42/CE, punctul 1.3.8 – Alegerea protecției împotriva riscurilor legate de piesele mobile și 1.4.1 – Cerințe generale pentru apărătoare și dispozitivele de protecție, și anume faptul că distanța dintre peretele posterior al mașinii și arcul de cerc descris de vârful lamei este prea scurtă, ceea ce duce la deficiențe sub aspectul exploatării în condiții de siguranță a mașinii.
            
         
               (4)
            
            
               Notificarea a fost însoțită de un raport de încercare, întocmit de Institutul Sloven de Calitate și Metrologie.
            
         
               (5)
            
            
               Comisia a scris producătorului, invitându-l să-și prezinte observațiile în legătură cu măsura luată de autoritățile letone. În răspunsul său, producătorul a precizat că produsul a fost eliminat voluntar de pe piața letonă.
            
         
               (6)
            
            
               Documentația disponibilă, observațiile formulate și măsurile luate de părțile în cauză demonstrează că mașina de tuns iarba Stiga Collector 35 EL (C350, 297352654/S13) nu respectă cerințele esențiale de sănătate și siguranță din Directiva 2006/42/CE. Prin urmare, este oportun să se considere că măsura luată de Letonia este justificată.
            
         ADOPTĂ PREZENTA DECIZIE:
   Articolul 1
   Măsura luată de Letonia privind interzicerea introducerii pe piață a mașinii de tuns iarba Stiga Collector 35 EL (C350, 297352654/S13), fabricată de GGP Italy SpA, Via del Lavoro 6, 31033 Castelfranco Veneto, Italia, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 10 iunie 2015.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.